***Proiect***

**GUVERNUL REPUBLICII MOLDOVA**

**H O T Ă R Â R E nr. \_\_\_\_\_\_\_**

**din 2024**

**Chișinău**

**cu privire la modificarea anexei nr.1 la Hotărârea Guvernului nr. 201/2018**

**cu privire la organizarea şi funcţionarea Agenţiei Naţionale de**

**Asigurare a Calităţii în Educaţie şi Cercetare**

În temeiul art.115 din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art. 634), Guvernul HOTĂRĂŞTE:

1. Anexa nr.1 la Hotărîrea Guvernului nr.201/2018 cu privire la organizarea şi funcţionarea Agenţiei Naţionale de Asigurare a Calităţii în Educaţie şi Cercetare (Monitorul Oficial al Republicii Moldova, 2018, nr.68-76, art.232) se modifică după cum urmează:

1) În cuprinsul anexei, sintagma „Ministerul Educației, Culturii și Cercetării”, la orice formă gramaticală, se substituie cu sintagma „Ministerul Educației și Cercetării” la forma gramaticală corespunzătoare;

2) la punctul 13 textul „Consiliul de conducere este constituit din 15 membri: 13 cadre cu titluri științifico-didactice și științifice, cu grade didactice și manageriale relevante pentru învățămîntul general, profesional tehnic, superior și cercetare, un reprezentant al studenților și un reprezentant al mediului de afaceri.” se substituie cu textul „Consiliul de conducere este constituit din 15 membri: 13 cadre cu titluri științifico-didactice și științifice, un reprezentant al studenților și un reprezentant al mediului de afaceri.”;

3) la punctul 14 cuvintele „jurizat internațional” se exclud.

4) punctul 15 va avea următorul cuprins:

„15. Concursul privind selectarea membrilor Consiliului de conducere este organizat și desfășurat prin intermediul unei comisii de concurs, alcătuite din 7 membri după cum urmează: un expert internațional delegat de Asociația Europeană pentru Asigurarea Calității în Învățământul Superior, un expert internațional delegat de o autoritate de asigurare a calității din statele Uniunii Europene, un expert internațional în învățământul superior, un reprezentant al Ministerului Educației și Cercetării, un reprezentant al Agenției Naționale pentru Cercetare și Dezvoltare, un reprezentant al Camerei de Comerț și Industrie a Republicii Moldova și un reprezentant al Consiliului Rectorilor.”;

5) la punctul 16 cuvintele „ agențiile de asigurare a calității din statele europene” se substituie cu cuvântul „instituțiile”.

2. Prezenta hotărâre intră în vigoare la data publicării.

**Prim-Ministru Dorin RECEAN**

Contrasemnează:

**Ministrul educației și cercetării Dan Perciun**